Diari Oficial de la Generalitat Valenciana


Sumari del DOGV 5972, del 11-03-2009 (2009/2638)

RESOLUCIÓ de 19 de febrer de 2009, del sotssecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en les províncies de València, Castelló i Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5972

Data del DOGV
:   11-03-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/2638


Data del document
:   19-02-2009

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 19 de febrer de 2009, del sotssecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en les províncies de València, Castelló i Alacant. [2009/2638]
L'Ordre de 8 de juliol de 2008, del conseller de Justícia i Administracions Públiques, disposa en l'article 2 la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria de Benestar Social, i delega en la Sotssecretaria el nomenament i cessament del personal funcionari interí i la contractació i cessament del personal laboral temporal en tals supòsits.
La constitució de les borses ha de respectar els criteris establits en l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal.
Fent ús de les facultats delegades, esta Sotssecretaria, amb data 1 de febrer de 2006, va constituir per a les províncies de València, Castelló i Alacant borses d'ocupació per a substitucions temporals en llocs de treball dels grups relacionats en els apartats que figuren en les respectives resolucions (DOGV núm. 5194, de 8 de febrer 2006). El dia 26 de març de 2008 es va obrir el termini d'integració en les borses d'ocupació per a substitucions temporals en els llocs de treball dels grups relacionats en els apartats que figuren en les corresponents resolucions (DOGV núm. 5742 i 5743, de 15 i 16 d'abril 2008, respectivament).
Constatat el fet que en determinades categories no es disposa de suficient personal per a atendre la cobertura de les substitucions del personal per incapacitat temporal, permís per maternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacances, permís sindical i permís per campanya electoral, en els llocs d'atenció directa.
És per això que, de conformitat amb el que establix l'Ordre de 17 de gener de 2006, de la Conselleria de Justícia, Interior i Administracions Públiques, i fent ús de les facultats que té delegades esta Sotssecretaria, resol:
Primer
1. Mensualment, i a partir del mes següent de la publicació d'esta resolució en el Diari Oficial de la Comunitat Valenciana, quedarà obert el termini de sol·licitud d'inscripció de nous aspirants i d'aportació de nous mèrits dels sol·licitants ja inscrits, en les borses de les direccions territorials de Benestar Social d'Alacant, Castelló i València en les categories de metge i ATS/DUE.
2. El termini romandrà obert durant els deu primers dies hàbils de cada mes.
Segon
En els terminis successius abans indicats queda convocat el personal previst en l'apartat primer perquè presenten en les direccions territorials de la Conselleria de Benestar Social d'Alacant, Castelló i València o en qualsevol de les oficines públiques previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud d'inscripció o d'actualització, el full d'autobaremació, la documentació acreditativa dels mèrits al·legats i l'acreditació de la titulació requerida per a cada categoria que a continuació es detalla:
Categoria NA Grup Titulació
Metge F A Llicenciat Medicina
ATS/DUE F B ATS/DUE
Tercer
El personal inscrit serà ordenat prenent en consideració els mèrits relacionats en l'apartat quart de les resolucions d'1 de febrer de 2006 (DOGV núm. 5194, de 8 de febrer de 2006), de la Sotssecretaria de la Conselleria de Benestar Social, per les quals es convoca la constitució de les borses d'ocupació per a substitucions temporals.
Quart
Els mèrits esmentats en l'apartat anterior s'acreditaran d'acord amb el que disposa l'apartat cinqué de les resolucions d'1 de febrer de 2006, de la Sotssecretaria de la Conselleria de Benestar Social, que hauran d'haver-se obtingut amb anterioritat a la finalització dels terminis indicats.
Cinqué
Les comissions delegades específiques de seguiment de borses d'ocupació temporal, previstes en l'apartat segon de les esmentades resolucions d'esta Sotssecretaria d'1 de febrer de 2006, analitzaran les sol·licituds presentades i efectuaran la baremació dels mèrits al·legats, i procediran a la integració del personal en les borses d'acord amb la puntuació obtinguda.
Mensualment es farà pública la composició provisional de les borses mencionades als taulers d'anuncis de la seu central i de les direccions territorials d'Alacant, Castelló i València de la Conselleria de Benestar Social.
Els aspirants disposaran d'un termini de 10 dies hàbils per a formular les al·legacions que estimen oportunes en relació amb la puntuació atorgada. La Comissió Delegada Específica estudiarà les al·legacions presentades i formularà proposta de la llista definitiva a la Sotssecretaria, que dictarà una resolució definitiva d'integrants de cada borsa i ordenarà la seua publicació en els llocs indicats anteriorment.
La sol·licitud d'inscripció i el full d'autobaremació a què es referixen els punts precedents s'acompanyen com a annex I i II d'esta resolució.
Sisé
La present resolució posa fi a la via administrativa i en contra cap interposar recurs de reposició, amb caràcter potestatiu, davant el conseller de Justícia i Administracions Públiques en el termini d'un mes a partir de l'endemà de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
De no recórrer en reposició i d'acord amb el que disposen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs contenciós administratiu davant el Jutjat Contenciós Administratiu de València en el termini de dos mesos a comptar des de l'endemà de la publicació d'esta resolució.
València, 19 de febrer de 2009.- El sotssecretari (p. d. Ordre de 8 de juliol de 2008, DOCV núm. 5809, de 18 de juliol de 2008): Mariano Vivancos Comes.